OpenLLM-France/wikimedia huggingface dataset:
# Philip Herbert Cowell

Philip Herbert Cowell Royal Societyko kidea (FRS) (Kalkuta, 1870eko abuztuak 7-1949ko ekainak 6) britainiar astronomo bat izan zen.
Philip Herbert Cowell Kalkutan jaio zen, Indian eta Eton College eta Trinity College, Cambridgen hezi zen. 1896an Royal Greenwich Observatoryko bigarren nagusi laguntzaile bihurtu zen, eta beranduago HM Nautical Almanac Officeko Superintendente 1910 eta 1930 artean. Zeru mekanikan, eta, bereziki, kometen orbitei eta asteroideei buruz lan egin zuen. Ilargiaren posizioari buruzko teoriaren eta behaketen artean zegoen desadostauna ere aztertu zuen.
1906ko maiatzean Royal Societyko kide aukeratua izan zen. 1911n Royal Astronomical Societyko Urrezko Domina irabazi zuen.
4358 Lynn asteroidea aurkitu zuen.
1898 Cowell asteroidea bere omenez izendatu zen. Suffolkeko Aldeburgh herrian hil zen.
# Philip James de Loutherbourg

Philip James de Loutherbourg (1740ko urriaren 31 – 1812ko martxoaren 11) franko-britaniar margolaria izan zen. Frantsesez Philippe-Jacques, alemanez Philipp Jakob, eta ingelesez the Younger (gaztea) izenez ere ezaguna. Bere lan aipagarrienak hauek dira: itsasontzi margoak, Londresko antzokirako egindako diseinuak eta "Eidophusikon" deritzon antzerkietarako asmakuntza mekanikoa. Bere zaletasunen artean, fede>aren bitartez sendatzeko gaiak eta ezkutuko gaiak izan zituen. Beste batzuen artean Cagliostro bera lagun mina izan zen.

## Bizitza

Estrasburgon jaio zen. Aita Poloniatik erbesteratutako miniaturen margolaria izan zen. Luteranismoan hezita, Estrasburgoko Unibertsitatean egin zituen ikasketak.
Erlijioaren deia alde batera utzita, margolari izatea erabaki zuen eta 1755an Charles-André van Loorekin batera Parisen izan zen eta ondoren Francesco Giuseppe Casanovarekin. Bere dohaina arin garatu zuen eta garai hartako gizartean ezaguna egin zen. 1767 urtean Frantses Akademian aukeratua izan zen nahiz eta erakunde horretan sartzeko adina oraindik ez izan. Paisaiak, itsas ekaitzak eta guduak margotu zituen, garai hartan Parisen margotzen ziren gaiak hain zuzen ere. Bere lehendabiziko erakusketan hamabi margo aurkeztu zituen, horien artean Ekaitza Ilunabarrean eta Gaua eta Goizean euriaren ondoren.
Loutherbourg Chiswicken, Ingalaterran, 1812 urtean zendu zen.
Bere margoak ondoko erakundeetan ikusgai daude: Leicester, Farnham eta Derby Art Gallery.

## Argitalpenak

Loutherbourgek bi marrazki bilduma argitaratu ziren, Ingeles Paisaia Pintoreskoa izenburupean, 1801 eta 1805 urteetan. Horrez gain 1800 urtean Thomas Macklinek argitaratuko Bibliako marrazkiak ere egin zituen.

## Interes esoterikoak

1789an Loutherbourg pintura aldi baterako utzi eta alkimia eta naturaz kanpoko gaietan aritu izan zen. Alessandro di Cagliostro ezagutu zuen eta honek ezkutuko gaietan irakasketak eman zizkion. Horrela bada, elkarrekin bidaiatu egin zuten. Emaztea ere fedearen bitarteko sendakuntzan sinisten zuen. 1789 urtean, Hammersmith Terraceko De Loutherbourg Jaun Andreak osatutako zerrenda laburra zeritzon liburuxka bat Mary Pratt izeneko jarraitzaile batek argitaratu zuen eta bertan Loutherbourgstarrak bi mila pertsona osatu zituztela aipatzen da.

## Erreferentziak

* 1 2 Baynes, T.S., ed. (1875–1889)
* 1 2 Chisholm, Hugh, ed. (1911).
* ↑ Philip James de Loutherbourg, BBC
* 1 2 3 Lister, Raymond (1989)
* ↑ Mackay, Charles (1852)

## Informazio osagarria

* Joppier, Rudiger (1973). Philippe Jacques de Loutherbourg, R. A., 1740-1812. London: Greater London Council.
* Dobson, Austin. At aldez Aurretik, Parke eta Bestelako Paperak. London: Humphrey Milford Oxford University Press, 1923.
* Datuak: Q1970087
* Multimedia: Philipp Jakob Loutherbourg d. J. / Q1970087
# Philip J. Fry

Philip J. Fry, edo bakarrik Fry, Futurama telesailaren protagonista da.

## Istorioa

Fry XX. mendean bizitzen zen pizzak banatzen, baina gorabehera bat izan zuen pizza bat banatzen, eta kabina batean sartu zen, eta XXX. mendean esnatu zen. Han, neska ziklope bat esagutu zuen, Leela, eta robot bat, Bender, eta hirurok lagun egin zuten. XXX. mendean, Fry senide bat zeukan, Hubert Farnsworth Irakaslea, eta bera lan ematen du Fryri eta bere lagunei bere mezularitza enpresan, Planet Express.

## Kanpo estekak

* Datuak: Q121806
* Multimedia: Phillip J. Fry / Q121806
# Philip K. Dick's Electric Dreams

Philip K. Dick's Electric Dreams britainiar zientzia fikziozko telesail antologikoa izan zen, 2017an Channel 4-k eman zuena.
Telesailaren arreta ez dute teknologia berrietan jartzen, teknologia horrek egunerokoa zalantzan jartzen duen puntuetan baizik, ohartarazteko hautsi egin daitezkeela ustezkoak diren hesiak. Galderak egiten ditu, askotan erantzunik eman gabe, ikusleak bereak bilatzeko. Gizartearen ikuspuntutik aztertuta, auzi anitz jartzen ditu mahai gainean, eskubideei buruzkoak —pribatutasuna, datuena zein gizakien adimenarena—, segurtasunaren eta askatasunaren arteko talkari buruzkoak, terrorismoari buruzkoak, diskurtso politikoen ondorioei buruzkoak…. Egun gizarte gisa planteatzen diren galderak, Philip K. Dickek 1960ko hamarkadan garaturiko istorioetan oinarrituta

## Atalak

* 1 (The Hood Maker)
* 2 (Impossible Planet)
* 3 (The Commuter)
* 4 (Crazy Diamond)
* 5 (Real Life)
* 6 (Human Is)
* 7 (The Father-thing)
* 8 (Autofac)
* 9 (Safe and Sound)
* 10 (Kill All Others)

## Erreferentziak

* ↑ «Ordezko txukuna» Berria 2018-05-12 CC BY-SA 4.0 lizentziapean.

## Kanpo estekak

* Datuak: Q24965508
# Philip II Arena

Philip II National Arena (mazedonieraz: Филип Втори Арена , Philip II Arena), formalki Telekom Arena (mazedonieraz: Телеком арена), Ipar Mazedoniako Errepublikako Skopje hirian dagoen futbol estadio bat da.
1947an eraikia eta 2011an handitua izan zen. 33.460 ikusleentzako edukiera du.

## Kanpo estekak

* Datuak: Q1164804
* Multimedia: Toše Proeski Arena / Q1164804
# Philip J. Noel-Baker

Philip John Noel-Baker (Londres, 1889ko azaroaren 1a - Westminster, 1982ko urriaren 8a) britainiar politikari eta atleta izan zen. Alderdi laboristako kidea zen. 1919ko bake-hitzarmenean parte hartu zuen, baita 1932an Genevan armagabetzeari buruz egin zen bilkuran ere. 1929 ezkero diputatu izan zen, eta 1945etik 1951ra ministro; 1964tik 1970era laboristen Kanpo Arazoetarako bozeramaile izan zen. Erabateko armagabetzearen alde lan egin zuen bizitza osoan eta liburu batzuk idatzi zituen gai horri buruz. 1959an Bakearen Nobel Saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q211856
* Multimedia: Philip Noel-Baker / Q211856
# Philip José Farmer

Philip José Farmer (Terre Haute, Indiana, 1918ko urtarrilaren 26a - Peoria, Illinois, 2009ko otsailaren 25a) estatubatuar idazle bat izan zen.
Zientzia-fikziozko eta fantasiazko eleberriak eta istorio laburrak idatzi zituen, erlijioa, gorpuen biziberritzea, bizitzaren iraupena eta betikotasuna gaitzat hartuta. Lan aipagarrien artean, hauek azpimarra daitezke: Maitale atzerritarrak (1961), Harreman arrotzak (1953-1960), Argi gaua (1957-1966), Betikotasunaren ibaia (1966-1983), Gizaki-jainkoen saga (1965-1991).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q296256
* Multimedia: Philip José Farmer / Q296256
# Philip Johnson

Philip Cortelyou Johnson (Cleveland, Ohio, 1906ko uztailaren 8a − New Canaan, Connecticut, 2005eko urtarrilaren 25a) arkitekto estatubatuarra zen.
Harvard Unibertsitatean ikasi eta 1932 urtean bertako Arte Modernoaren Museoan arkitektura saileko zuzendaria izan zen. Frank Lloyd Wright arkitektoaren aholkuz, 1936an postua utzi zuen arkitekturan guztiz murgiltzeko. Bigarren Mundu Gerra baino lehen, eskuin muturreko alderdietan ibili zen Ameriketako alderdi faxista sortu nahian. Hala ere, Ludwig Mies van der Rohe lagundu zuen Alemaniako nazismotik ihes egiten.
Johnsonen lanik ezagunena Beirazko Etxea da (Glass House), New Canaan-en, Connecticut. Plan askeko etxea da, beirazko itxituraduna eta egitura metaliko finekoa, gardentasun osoa lortuz. Miesen Farnsworth Etxearen antz handia du. Hasieran, Harvardeko tesirako eraiki zuen, baina azkenean hil arte han bizi izan zen. Horregatik Johnson Etxea ere deritzo.
1984 urtean AT&T eraikina (orain Sony eraikina) amaitu zuen New Yorken. Hasiera-hasieratik polemikoa izan zen lan hau burutzen duen granito arroxazko frontoi neo-Georgiar (Chippendale) eztabaidagarria zela-eta. Eskala handiko probokazioa izan zen, garai hartan etxe orratz bat aulki-bizkar apaingarri erraldoi batez koroatzea bekatua zen, Mugimendu Modernoaren eta nazioarteko estiloaren estetikak apaindura guztiak de facto debekatuak baitzituen. Atzera begiratuz, kritikari askok AT&T eraikina lehen adierazpen post-modernotzat jotzen dute, mugimendu modernoaren estetika iritsi zen geldiuneari ihes bide beharrezkotzat.
1979 urtean Pritzker Saria jaso zuen, eman zen lehena.

## Lan garrantzitsuak

* 1949 : Beirazko Etxea (Glasshouse) New Canaan, Connecticut, AEB
* 1950 : Rockefeller Guest House, New York
* 1956 : Boissonas Etxea, New Canaan, Connecticut, AEB
* 1958 : Seagram Eraikina, New York (Mies van der Roherekin lankidetzan)
* 1959 : Memoriala, New Harmony, Indiana
* 1963 : Amon Carter Mendebaldeko Artearen Museoa, Fort Worth, Texas, AEB
* 1963 : Kolonaurreko Artearen Museoa, Dumbarton Oak, Washington, AEB
* 1964 : New York Estatu Antzokia Lincoln Zentroan, New York
* 1968 : Arte Museoa, Bielefeld, Alemania
* 1972 : Arte Museoa, Corpus Christi, Texas, AEB
* 1973 : IDS Dorrea, Minneapolis, AEB
* 1976 : Penzoil Place dorre bikiak, Houston, Texas, AEB
* 1977 : American Life Insurance Company-ren egoitza, Saint Louis, AEB
* 1977 : Eliza Kiribila, Dallas, Texas, AEB
* 1980 : Kristalezko Katedrala, Garden Grove, Los Angeles
* 1982 : Lipstick Eraikina, New York (ezizena marmol gorrizko kolometatik datorkio, lipstick = ezpainetakoa)
* 1984 : AT&T eraikina (orain Sony Building), New York

## Kanpo loturak

* Philip Johnson agentziaren gune ofiziala
* Philip Johnson Pritzker Sarien gunean
* Philip Johnson ARCHIGUIDE gunean
* Philip Johnson GALINSKY gunean
* Datuak: Q183528
* Multimedia: Philip Johnson / Q183528
# Punto Radio Euskadi

Punto Radio Euskadi, Euskal Autonomia Erkidegoan aireratzen zen eta Espainiako Vocento hedabide taldearen jabetzakoa zen Punto Radio irrati katearen eszisio bat izan zen.
ABC Punto Radio zena Punto Radio irratian bilakatzean, Grupo Correo taldearen jabetzako Euskadiko emisorak Punto Radio espainiar programazioa ez aireratzen erabaki zuen, ABC egunkariaren pentsamoldearekin bat egiten zuelakoan, hortaz Punto Radio irratiaren hasierako denboraldietako ereduarekin jarraitzea erabaki zuen.
2011ko urriaren 24an lehenbizikoz aireratu zen, Euskadiko erredakzioa taldea eta espainiar programazioaren José Antonio Abellán kazetariaren kirol saioak mantendu zituen.
2013ko otsailaren 28an bere emanaldiak eten zituen.

## Kanpo estekak

* Datuak: Q6093176
# Punttu Kakotx

Punttu Kakotx 2023. urtean Baionan sorturiko elektrotxaranga da.

## Ibilbidea

Bernat Etxepare Lizeoan ikasleek bazuten Etxeparanga izeneko taldea eta Xumai Gorostiaga hurbildu zitzaien elektrotxaranga bat osatzeko proposamenarekin. Horrela sortu zen Punttu Kakotx. Taldekideak lapurtarrak dira, Maika Gezainburu behenafartarra ezik, eta Kanbon hasi ziren entseatzen. Makean (Lapurdi) egin zuten lehen emanaldia.
Ibilbide laburra izan arren EHZ jaialdian eta Baionako bestetan jo dute, baita EuskarAbenturako ibiltarien aurrean ere.
Kanta ezagunen bertsioak egiten dituzte baina sortu dute kantarik ere, "Basoa Beti Bete" esate baterako.

## Erreferentziak

* 1 2 3 ««Ez genuen espero egin dugun jauzia»» Berria 2024-07-13 (Noiz kontsultatua: 2024-07-25).
* ↑ «Punttu Kakotx» EHZ (Noiz kontsultatua: 2024-07-25).
* ↑ «Kostako bidea hartuta espedizioaren azken herenari ekin dio Euskarabenturako» EuskarAbentura 2024-07-23 (Noiz kontsultatua: 2024-07-25).
* ↑ (Frantsesez) Basoa Beti Bete par Punttu Kakotx sur Apple Music. 2024-06-02 (Noiz kontsultatua: 2024-07-25).

## Kanpo estekak

* Datuak: Q127795014
# Punto Radio

Punto Radio Vocento taldeko irrati espainiarra da. Luis del Olmo eta Televisión de Castilla dira enpresan bertan akziodunak. 2004.urtean sortu zen, herrialdeko irrati-kate guztien artean leku bat topatzeko asmoz (SER, COPE, RNE), eta urte bat betetzerakoan 500.000 lagun baino gehiagok entzunten zuten. 2004.urteko irailaren 6an hasi ziren emanaldiak, ABC egunkariko liburutegitik zuzenean egindako irratsaioarekin. 2006.urteko apirilean 600.000 entzuleak gainditu dira.

## Kanpo estekak

* Punto Radio ko webgune ofiziala
* Punto Radio Gaztela-Leonen
* Punto Radio CUENCA webgunea
* Vocento ko webgunea
* Gaztela eta Leoneko telebista
* Onda Rambla
* Punto Radio LP

## Kanpo estekak

* Datuak: Q4047656
# Punttalakurloa

Punttalakurloa fikziozko aldizkaria da, J. K. Rowlingen Harry Potterren liburu-sailean. Ingelesezko originalean The Quibbler deritzo, euskaraz izena Iñaki Mendiguren itzultzaileak eman zion, zehaztapenetan zorrotzegi eta kakapirri jokatzen duen pertsona adierazten duen hitza da.

## Ezaugarriak

Aldizkariaren zuzendaria Xenophilius Lovegood da, Luna Lovegooden aita. Bere edukia konspirazio teoriak eta kriptozoologia dira. Punttalakurloan argitaratu denez, Cornelius Fudge magia ministroak Misterioen Departamentua erabiltzen du pozoi izugarriak garatzeko, ustez berarekin ados ez dauden pertsonei jaten ematen diena. Piztia ugari aipatzen dira aldizkarian halaber, ustez irudimenezkoak, baina aldi berean aldizkariko zuzendaria, Lovegood, aztien munduko elezaharretan ondo jantzitako aditu bezala ere agertzen da, bera delarik sortako azken liburuan (Harry Potter eta Herioaren erlikiak) esaten diena Harry Potter eta bere lagunei zer diren herioaren erlikiak.

## Erreferentziak

* ↑ Goñi, Maite. (2011-02-14). punttalakurlo | Gaurko hitza. (Noiz kontsultatua: 2024-05-26).
* ↑ (Ingelesez) «The Quibbler» Harry Potter Wiki (Noiz kontsultatua: 2024-05-26).

## Kanpo estekak

* Datuak: Q3234643
# PuntuLLI

PuntuLLI leonera hizkuntzarentzat eta Leongo kulturarentzat ICANNi .lli interneteko domeinuaren sorrera eskatuko dion elkartea da.

## Helburuak

PuntuLLI elkarteak hiru helburu nagusi ditu:
* .lli berezko domeinua interneteko komunitatean sustatzea eta Leongo kulturaren erakusgarri egitea leonera hizkuntzaren bitartez.
* ICANNi .LLIren domeinuaren eskaera ofiziala egitea. Horretarako beharrezkoa duen diru bilketa egiteaz arduratzen da.
* Leongo norberaren, erakundeen, elkarteen, taldeen eta elkarteen babesa sustatzea eta jasotzea interneteko berezko domeinu baten alde.

## Ikus, gainera

Beste hizkuntza eta kulturen komunitate batzuetan ere (horien artean, euskal hizkuntza eta kulturaren komunitatea), xede berdina duten hainbat ekimen daude:
* DotCYM (Galesko bertako hizkuntza eta kulturarena)
* DotSCO (Eskoziako bertako hizkuntzena eta kulturarena)
* Point BZH (Bretainiako bertako hizkuntza eta kulturarena)
* PuntoGal (Galiziako bertako hizkuntza eta kulturarena)
* PuntuEus (euskal hizkuntza eta kulturarena)

## Kanpo estekak

* Txantiloi:Lli(Gaztelaniaz)(Ingelesez)(Frantsesez)(Alemanez)(Italieraz)(Katalanez)(Errumanieraz) PuntuLLI
* Datuak: Q2603683
# Puntu (argipena)

Puntu hitzak hainbat adiera ditu:
* puntua, idazterakoan erabiltzen den ikurra;
* geometrian, puntua , dimentsiorik gabeko gorputza;
* puntu, hainbat kiroletako emaitzak neurtzeko erabiltzen den unitatea;
* puntu, errima duten bertsoetako azken hitza;
* puntu, oihalak egiteko teknika;
* gurutze-puntua eta kate-itxurako puntua, brodatua egiteko teknikak;
* puntu kardinala;
* puntu kirurgikoak edo sutura;
* PuntuEus;
* puntu gorridun maillota.
# PuntoGal

PuntoGal edo PuntoGAL ICANNi .gal interneteko domeinua eskatu dion elkartea da. 2006an eratu zen.
.gal domeinua, galizieraren eta kultura galegoaren komunitatearen Interneteko izena izango da.

## Erreferentziak

* ↑ Beren webgunean, PuntoGal eta PuntoGAL grafiak erabiltzen dituzte.

## Ikus, gainera

Beste hizkuntza eta kulturen komunitate batzuetan ere (horien artean, euskal hizkuntza eta kulturaren komunitatea), xede berdina duten hainbat ekimen daude:
* DotCYM (Galesko bertako hizkuntza eta kulturarena)
* DotSCO (Eskoziako bertako hizkuntzena eta kulturarena)
* Point BZH (Bretainiako bertako hizkuntza eta kulturarena)
* PuntuEus (euskal hizkuntza eta kulturarena)
* PuntuLLI (Leongo bertako hizkuntza eta kulturarena)

## Kanpo estekak

* (Galizieraz)(Ingelesez)(Gaztelaniaz) PuntoGal
* Datuak: Q12266359
# Pisa armata

Pisa armata Brachyura subordenako krustazeo dekapodoa da, Epialtidae familiakoa. Ipar-ekialdeko Ozeano Atlantiko osoko kostaldeetan eta Mediterraneokoetan bizi da.

## Erreferentziak

* ↑ Charles Fransen & Michael Türkay. (2011). Pisa armata (Latreille, 1803). World Register of Marine Species.

## Kanpo estekak

* Datuak: Q2337809
* Multimedia: Pisa armata / Q2337809
# Pis (Gers)

Pis (frantsesez eta ofizialki: Pis) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 99 biztanle zituen.

## Demografia
### Biztanleria

2007an Pis udalerrian erroldatutako biztanleak 93 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren gizonak), 16 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 35 familiaren etxebizitza nagusia ziren, 4 bigarren erresidentzia ziren eta 2 hutsik zeuden. 40 etxeak ziren eta 1apartamentu bat zen. 35 etxebizitza nagusietatik 27 bere jabearen bizilekua ziren, 4 alokairuan okupaturik zeuden eta 4 doan lagata zeuden; 1ek bi gela zituen, 3 etxek hiru zituzten, 8 etxek lau zituzten eta 23 etxek bost zituzten. 24 etxek euren parking plaza propioa zuten azpian. 16 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Pis udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 4 | 65-69 | 0 |
| 8 | 60-64 | 4 |
| 0 | 55-59 | 4 |
| 4 | 50-54 | 0 |
| 4 | 45-49 | 0 |
| 0 | 40-44 | 4 |
| 0 | 35-39 | 4 |
| 8 | 30-34 | 4 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 55 ziren, horien artean 45 aktiboak ziren eta 10 inaktiboak ziren. 45 pertsona aktiboetatik 44 lanean zeuden (24 gizon eta 20 emakume) eta 1 langabezian (1 gizon). 10 pertsona inaktiboetatik 6 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 higiezinen enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra higiezinen agentzia zen.
2000. urtean Pis udalerrian 9 nekazaritza-ustiategi zeuden, 522 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q860263
* Multimedia: Pis (Gers) / Q860263
# Pisa tetraodon

Pisa tetraodon Brachyura subordenako krustazeo dekapodoa da, Epialtidae familiakoa. Ipar-ekialdeko Ozeano Atlantikoko kostaldeetan eta Mediterraneokoetan bizi da.

## Erreferentziak

* ↑ Pisa tetraodon (Pennant, 1777). World Register of Marine Species.

## Kanpo estekak

* Datuak: Q3905715
* Multimedia: Pisa tetraodon / Q3905715
# Pirveli mertskhali

Pirveli mertskhali (errusieraz: Первая ласточка; georgieraz: პირველი მერცხალი; euskaraz: «lehen enara») 1975eko Nana Mchedlidze georgiar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Jason kirolari sutsu eta talentu handikoak historiako lehen georgiar futbol-taldea sortu zuen Potiko itsas portuan. Pobreak badira eta kirol materiala falta bazaie ere, atzerriko eta bertako talde ugari garaituko dituzte Ingalaterrako talde ospetsu baten kontra jokatu behar duten arte.

## Aktoreak

* Dodo Abashidze
* Ipolite Khvichia
* Guram Lortkipanidze
* Ia Ninidze
* Laura Vardanyan
* Dimitri Jaiani
* Guram Pirtskhalava
* Vasili Chkhaidze

## Erreferentziak

* ↑ sansebastianfestival.com

## Kanpo estekak

* Datuak: Q4348936
# Pisaflores (udalerria)

Pisaflores Mexikoko udalerri bat da. Hidalgo estatuan kokatua dago. 2010ean 18.244 biztanle zituen 189,45 km²ko azaleran. Herriburua [[Pisaflores (Pisaflores)|Pisaflores]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845454
# Pisa

    Artikulu hau Italiako hiriari buruzkoa da; beste esanahietarako, ikus «Pisa (argipena)».
Pisa (/ˈpiːza/ ahoskatua) Italiako mendebaldean dagoen hiria da, Toskanako eskualdean kokatutakoa.

## Mirakuluen enparantza

Hiriak monumentu multzo ikusgarria gordetzen du "Mirakuluen enparantza" (Piazza dei Miracoli) izenekoan, Gizateriaren Ondaretzat hartua:
* alde batetik, 1063 eta 1118 artean eta haitzurdinez egindako Pisako katedrala (Duomo), arkitektura erromanikoaren eredu paregabea,
* bestetik, Pisako dorre ezaguna, XII. mendekoa eta okerturik eraikitakoa, eta azkenik
* bataiotegia eta hilerria.

## Klima

Datu klimatikoak (Pisa) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 17.6 | 21.0 | 24.0 | 27.9 | 30.9 | 35.0 | 37.8 | 38.8 | 36.2 | 30.2 | 24.0 | 20.4 | ' |
| Batez besteko tenperatura maximoa (°C) | 11.4 | 12.6 | 15.2 | 17.8 | 22.2 | 26.0 | 29.4 | 29.5 | 25.7 | 20.9 | 15.3 | 11.8 | 19.8 |
| Batez besteko tenperatura (ºC) | 6.8 | 7.6 | 9.8 | 12.5 | 16.4 | 20.0 | 23.1 | 23.4 | 20.0 | 15.8 | 10.7 | 7.6 | 14.5 |
| Batez besteko tenperatura minimoa (°C) | 2.2 | 2.5 | 4.4 | 7.2 | 10.7 | 14.1 | 16.7 | 17.2 | 14.3 | 10.7 | 6.1 | 3.4 | 9.1 |
| Erregistraturiko tenperatura minimoa (°C) | -13.8 | -8.4 | -8.2 | -3.2 | 2.8 | 5.8 | 8.8 | 8.2 | 3.8 | 0.3 | -7.2 | -7.2 | ' |
| Pilatutako prezipitazioa (mm) | 63.4 | 57.5 | 59.8 | 89.1 | 61.5 | 47.8 | 25.4 | 49.4 | 101.5 | 140.3 | 123.5 | 74.4 | 893.6 |
| Prezipitazio egunak (≥ 1.0 mm) | 8.1 | 7.2 | 7.6 | 9.7 | 7.3 | 5.2 | 2.5 | 3.6 | 6.3 | 8.8 | 9.4 | 8.5 | 84.2 |
| Eguzki orduak | 105.4 | 121.5 | 151.9 | 192.0 | 241.8 | 267.0 | 316.2 | 279.0 | 219.0 | 176.7 | 111.0 | 93.0 | 2274.5 |
| Hezetasuna (%) | 75 | 71 | 70 | 72 | 72 | 70 | 67 | 68 | 71 | 72 | 74 | 76 | 71.5 |
| Iturria (1): Servizio Meteorologico (tenperatura eta prezipitazioa 1971–2000) ||||||||||||||
| Iturria (2): Servizio Meteorologico (hezetasuna eta eguzki-orduak 1961–1990) ||||||||||||||

## Pisatar ezagunak

* Galileo Galilei (1564 – 1642), fisikari, filosofo, astronomo eta matematikaria.
* Michele Bartoli (1970), txirrindularia.

## Erreferentziak

* ↑ Euskaltzaindia. 157. araua: Europako hiriak. .
* ↑ Servizio Meteorologico. PISA/S.GIUSTO. .
* ↑ Servizio Meteorologico. S. Giusto Tabella CLINO 1961–1990 Pisa. .

## Kanpo estekak

* Webgune ofiziala (Italieraz)
* Datuak: Q13375
* Multimedia: Pisa / Q13375